Diari Oficial de la Generalitat Valenciana


Sumari del DOGV 7353, del 04-09-2014 (2014/7948)

Notificació de la sentència dictada en el procediment de mesures de fills extramatrimonials número 718/2012.
------------------------------------------------------------------------------------------------------------

### Dades del document

Número de DOGV
:   7353

Data del DOGV
:   04-09-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/7948


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència dictada en el procediment de mesures de fills extramatrimonials número 718/2012. [2014/7948]  
Francisco Javier García Navarro, secretari del Jutjat de Primera Instància número 6 d'Elx, faig saber que en el procediment de divorci contenciós 718/2012, que es tramita en este Jutjat de Primera Instància número 6 d'Elx a instàncies de Fátima Sinthya Barreiro Rosado contra Omar Rosalino Bajaña Flores, s'ha dictat una sentència, amb data 3 de juny de 2014, que té la dispositiva, literalment, com seguix:  
  
«Dispositiva  
Estime parcialment la demanda presentada pel procurador Luis Miguel Alacid Baño, en nom i representació de Fátima Sinthya Barreiro Rosado, contra Omar Rosalino Bajaña Flores, i en conseqüència:  
1. Aprove les següents mesures definitives:  
1.1. L'exercici de la pàtria potestat sobre la menor, D. E. B. B., serà exclusiu per la mare.  
L'exercici exclusiu de la pàtria potestat implica l'adopció per la mare de totes les decisions rellevants que afecten la seua filla, especialment en l'àmbit educatiu, sanitari, religiós i social.  
Per això, decidirà de forma exclusiva sobre l'elecció o canvi de centre o model educatiu o activitats extraescolars que es realitzen; l'autorització de qualsevol intervenció quirúrgica, tractament mèdic no banal o tractament psicològic, tant si comporta alguna despesa com si està cobert pel sistema públic de sanitat o per alguna assegurança privada, sempre que no siga suficient el mer consentiment del menor; la realització o no d'un acte religiós o social rellevant, així com el mode de portar-lo a terme, sense que respecte d'això tinga prioritat el progenitor amb qui es troba la menor en el moment de ser realitzat; el canvi de domicili; i l'autorització per a l'eixida del territori nacional.  
  
1.2. La menor quedarà sota la guarda i custòdia exclusiva de sa mare, Fátima Sinthya Barreiro Rosado.  
1.3. En este moment no establisc cap règim de cap visites a favor del progenitor no custodi, Omar Rosalino Bajaña Flores.  
No obstant això, si el pare es persona davant d'este jutjat i comunica el seu domicili, una vegada comprovat que este reunix les condicions d'higiene i habitabilitat adequades per a l'estada de la menor, sense perjuí dels acords a què puguen arribar els progenitors amb vista al desenrotllament d'un règim de visites ampli i flexible, el règim de visites mínim establit a favor del progenitor no custodi consistirà en:  
1r. Mitat de les vacacions escolars de Nadal i Setmana Santa (des de les 20.00 hores de l'últim dia lectiu fins a les 20.00 hores del dia anterior al primer dia lectiu, segons el calendari escolar de la localitat en què es trobe escolaritzada la menor):  
- Cada progenitor tindrà dret a la mitat de les vacacions escolars. La primera mitat s'inicia a les 20.00 hores de l'últim dia lectiu i finalitza a les 20.00 hores d'aquell dia que possibilite que el nombre de pernoctes de què gaudix cada progenitor siga el mateix (si no fóra possible perquè el nombre de dies no lectiu fóra imparell, la primera mitat tindria una pernocta més) i la segona mitat s'inicia des d'eixe moment fins les 20.00 hores de l'últim dia lectiu.  
- En cas de desacord per a determinar la mitat de què gaudix cada progenitor, el pare es beneficiarà de la primera els anys parells i de la segona els anys imparells, mentre que la mare gaudirà de la segona els anys parells i de la primera mitat els anys imparells.  
- L'arreplega de la menor haurà de ser realitzada pel progenitor que vaja a iniciar el gaudi de la seua mitat vacacional o a reiniciar la custòdia, personalment o per una persona de confiança en qui delegue, al domicili on es trobe la seua filla.  
2n. Mitat de les vacacions escolars d'estiu (des de les 20.00 hores de l'últim dia lectiu fins a les 20.00 hores del dia anterior al primer dia lectiu, segons el calendari escolar de la localitat on es trobe escolaritzada la menor):  
Cada progenitor es beneficiarà de la mitat de les vacacions escolars de manera contínua. La primera mitat començarà a les 20.00 hores de l'últim dia lectiu i finalitzarà a les 20.00 hores del 31 de juliol i la segona finalitzarà a les 20.00 hores del dia anterior al primer dia lectiu.  
En cas de desacord per a determinar el progenitor que gaudisca de la primera mitat, serà el pare els anys parells i la mare els anys imparells.  
  
L'arreplega de la menor haurà de ser realitzada pel progenitor que vaja a iniciar el gaudi de la seua mitat vacacional o a reiniciar la custòdia, personalment o per una persona de confiança en qui delegue, al domicili on es trobe la seua filla.  
A més, ambdós progenitors hauran de facilitar i permetre la comunicació, telefònica, epistolar o telemàtica, de les seues filles amb l'altre progenitor, mentre estiguen en companyia seua, i hauran de realitzar-la en hores oportunes al desenrotllament normal i quotidià de la vida de les menors.  
1.4. Omar Rosalino Bajaña Flores haurà de satisfer, des de la data de presentació de la demanda (mensualitat 05.2012) i amb caràcter mensual (12 mensualitats anuals), en concepte de pensió d'aliments per a la seua filla D. E., la quantitat de 150 euros, que haurà d'ingressar en el compte que designe la mare, per anticipat i dins dels cinc primers dies de cada mes.  
L'import anterior haurà d'actualitzar-se anualment d'acord amb les variacions que experimente l'índex de preus de consum que publica l'Institut Nacional d'Estadística o organisme que el substituïsca en un futur; esta actualització es produirà de manera automàtica, sense la necessitat d'un requeriment previ, i considerant, com a data inicial per a l'actualització el mes i any en què es fixa, i com a data final, el mateix mes de l'any en què s'actualitza; este càlcul el permet l'opció ?Vol actualitzar una renda?- de la pàgina web de l'Institut Nacional d'Estadística.  
  
L'impagament de l'anterior pensió podrà ser constitutiu d'un delicte d'abandó de família, previst en l'article 227 del Codi Penal i castigat amb pena de presó o multa.  
A més, ambdós progenitors hauran de satisfer la mitat de les despeses extraordinàries de la seua filla.  
2. No condemne a costes cap de les parts.»  
  
Atés que es desconeix el domicili o residència actuals de la part demandada, s'ha ordenat publicar este edicte en el Diari Oficial de la Comunitat Valenciana, per a portar a efecte la diligència de notificació de la sentència al demandat rebel, Omar Rosalino Bajaña Flores.  
  
  
Elx, 1 de setembre de 2014.- El secretari judicial: Francisco Javier García Navarro.